PATVIRTINTA

Ignalinos r. Vidiškių gimnazijos

direktoriaus 2025 m. gegužės 20 d.

įsakymu Nr. V-18

**MOKINIŲ PRIĖMIMO Į IGNALINOS R. VIDIŠKIŲ GIMNAZIJĄ KOMISIJOS DARBO REGLAMENTAS**

Mokinių priėmimo į Ignalinos r. Vidiškių gimnaziją komisija:

1. Paskirsto priimtus mokinius į klases (grupes), užtikrindama Mokinių priėmimo į Ignalinos rajono savivaldybės bendrojo ugdymo mokyklas tvarkos aprašo, patvirtinto Ignalinos rajono savivaldybės tarybos 2025 m. gegužės 8 d. sprendimu Nr. T-106, nuostatų laikymąsi.
2. Nerengia mokinių priėmimo į klases principų gairių, jeigu kiekvienoje klasėje formuojama po vieną klasės komplektą.
3. Vertina klasių atitiktį 1 punkte nurodytame apraše numatytiems kriterijams.
4. Sudarytus klasių, ikimokyklinio ir priešmokyklinio ugdymo grupių sąrašus ne vėliau kaip paskutinę rugpjūčio mėnesio darbo dieną teikia gimnazijos direktoriui.
5. Stebi, ar gimnazijos interneto svetainėje viešai skelbiama visa reikalinga informacija apie asmenų priėmimą į gimnaziją.
6. Turi teisę kreiptis į Mokinių priėmimo į Ignalinos rajono savivaldybės bendrojo ugdymo mokyklas tvarkos apraše Nenumatytų atvejų nagrinėjimo komisiją.
7. Vykdo kitas 1 punkte nurodytame apraše ir gimnazijos mokinių priėmimo komisijos darbo reglamente bei kituose teisės aktuose numatytas funkcijas.

 \_\_\_\_\_\_\_\_\_\_\_\_\_\_\_\_\_\_\_\_\_